**Pozivnica na poslovnu radionicu u**

**LOS ANGELESU (21. veljače 2017.)**

Poštovane kolegice i kolege,

2017. predstavlja veliki izazov i mogućnost dodatnog rasta turističkog prometa sa sjevernoameričkog tržišta s naglaskom na luksuzni turizam. Nastavit ćemo suradnju s udruženjima organizatora putovanja čiji klijenti predstavljaju segment multigeneracijskog putovanja više i visoke platežne sposobnosti, koji putuju više puta godišnje u prekooceanske i nove ili *emerging* destinacije te povezivati članice predmetnih udruženja s hrvatskim dobavljačima.

U tom kontekstu, a i nastavno na vrlo dobar interes te uspjeh iz 2016., održavanje naše godišnje **Sell Croatia** radionice je planirano 21. veljače 2017. u hotelu «Luxe Sunset Boulevard» u Los Angelesu, dan nakon završetka sajma «Los Angeles Travel & Adventure Show” na kojem će predstavništvo HTZ-a sudjelovati kao jedan od izlagača zajedno sa TZ Grada Zagreba. Više informacija o sajmu možete naći na web stranici <http://travelshows.com/shows/los-angeles/>.

Zapadna obala SAD-a, a posebice Kalifornija i Los Angeles, prestavlja jednog od najvećih generatora turističke potražnje za Europu. U prilog rastu popularnosti Hrvatske na zapadnoj obali SAD-a govore brojni članci objavljeni u Los Angeles Times, San Francisco Chronicle, Washington Post, itd. te značajni rast organiziranih dolazaka u 2016.

Poslovna radionica Sell Croatia poslužit će kao platforma za međusobno upoznavanje hrvatskih dobavljača (hotelijera, cruise line kompanija, turoperatora, incoming turističkih agencija, turističkih zajednica, itd.) i američkih partnera (turističkih agencija i turoperatora) sa zapadne obale SAD-a te dogovaranje buduće suradnje.

U nastavku su informacije o lokaciji i rasporedu održavanja radionice:

**Croatia Tourism Workshop – Croatian Happy Hour**

**16:00h – 19:00h**

Registracija

Radionica/Sastanci

Nastavak druženja uz hranu i piće

Luxe Sunset Boulevard Hotel

11461 W Sunset Blvd, Los Angeles, CA 90049

<http://www.luxesunset.com>

Ukoliko ste zainteresirani za sudjelovanje molimo da ispunite ON-LINE prijavnicu za predmetnu radionicu na [www.croatia.hr](http://www.croatia.hr), link <http://business.croatia.hr/hr-HR/Poslovne-radionice/Sell-Croatia/> i uplatite odgovarajuću kotizaciju od 800 HRK za maksimalno dvije osobe po tvrtki (uključeni su stol sa stolicama, snack i piće) bez koje prijava nije valjana, **do 05.02.2016.** kako bi se mogle pripremiti i objaviti liste sudionika iz Hrvatske koje će se nalaziti na [www.hrvatska.hr](http://www.hrvatska.hr).

**PODACI ZA UPLATU:**

Naziv: HRVATSKA TURISTIČKA ZAJEDNICA

Adresa:IBLEROV TRG 10/IV, 10000 ZAGREB

MB: 3943658

OIB: 72501368180

ŽR: 2390001-1100358631 (Hrvatska poštanska banka)

IBAN: HR9323900011100358631

**U opisu plaćanja ljubazno molimo unesite grad u kojem se održava poslovna radionica.**

Lista američkih sudionika neće biti dostupna na [www.hrvatska.hr](http://www.hrvatska.hr), već će biti dostavljena svim registriranim sudionicima najkasnije dva tjedna prije početka radionice kako bi se pravovremeno ugovorili sastanci.

**ROK PRIJAVE: najkasnije do 05.02.2016. ili do popunjenja slobodnih mjesta (20).**

**Napominjemo da prijava upućena direktno predstavništvu HTZ-a u New Yorku ili Glavnom uredu HTZ-a putem e-maila ili faxa nije važeća!**

Za dodatna pitanja vezana uz sistem prijava i uplata molimo kontaktirajte workshop@htz.hr, a za sve ostale informacije obratite se predstavništvu na email adresu cntony@earthlink.net ili na broj telefona +1 917 615 4029.

**NAPOMENA:**

**Hrvatska turistička zajednica ovim putem pridržava pravo otkaza svake poslovne radionice u slučaju nedostatnog interesa sudionika, više sile ili drugog opravdanog razloga.** U slučaju otkazivanja poslovne radionice Hrvatska turistička zajednica neće biti odgovorna za eventualno nastalu štetu ili za refundaciju bilo kakvih troškova prijavljenih sudionika otkazane poslovne radionice, osim povrata ranije uplaćene kotizacije prijavljenih sudionika za sudjelovanje na radionici.

Minimalan broj sudionika za održavanje radionice prijavljen do isteka roka prijave je 10.

Hrvatska turistička zajednica može otkazati poslovnu radionicu najkasnije mjesec dana prije najavljenog datuma održavanja o čemu je dužna obavijestiti do tog trenutka prijavljene sudionike. U slučaju više sile poslovna radionica može biti otkazana do dana njenog održavanja.

Molimo da udruge i turističke zajednice proslijede ovaj poziv svim zainteresiranim subjektima s njihovog područja tj. svim svojim članicama.

Srdačan pozdrav,

9. siječnja, 2017.

Ina Rodin

Direktorica

Predstavništvo HTZ-a u New Yorku